Gerd Müller

Gerhard „Gerd“ Müller (* 3. November 1945 in Nördlingen; † 15. August 2021 in Wolfratshausen) weer en düütsch Footballspeler.

Mit 365 Doren in 427 Partien is de as „Bomber der Nation“ beteekend Müller Rekorddoorschütten vun de Football-Bundsliga un gellt wegen sien besünners goot Körperbeherrschung un Fähigkeit to Antizipatschoon as en vun de best Störmer vun all Tieden. 1970 wurr he mit den  Ballon d’Or as Europas Footballer vun dat Johr uttekent.

As Speler  vun den FC Bayern München (1964 bit 1979) wunn Müller veer düütsch Meesterschapen, veermal den DFB-Pokal, dreemal den Europapokal  vun de Landsmeester, eenmal den Europapokal vun de Pokalsieger as ok eenmal den Weltpokal. Mit de düütsch Natschonalmannschap wurr he 1972 Europameester un 1974 Weltmeester. För Düütschland hett he in 62 Lännerspelen 68 Doren schaaten.

Sien Loopbahn fung 1958 bi den TSV 1861 Nördlingen an, wo he bit 1964 bleev. Dornah wessel he to FC Bayern München. 1979 is he in de USA wesselt, to Fort Lauderdale Strikers.

Nah dat Karriereenn’n weer he van 1992 bit 2014 as Co-Trainer in‘n Trainerstaff vun de tweet Mannschap vun Bayern München tätig. 

Later is he an Demenz krank wurrn. 

Ehrungen
2014 wurr he in de Hall of Fame vun den Düütschen Sport upnommen.

 Literatur 
 Udo Muras und Patrick Strasser: Gerd Müller. Der Bomber der Nation. Riva Verlag, München 2015, ISBN 978-3-86883-700-1.
 Hans Woller: Gerd Müller oder wie das große Geld in den Fußball kam. Beck, München 2019, ISBN 978-3-406-74151-7.

 Weblinks 

 DNB-Katalog
 Gerd Müller in de Datenbank vun Fußballdaten.de
 Gerd Müller bi weltfussball.de
 Gerd Müller in de Hall of Fame vun den düütschen Sport
 Gerd Müller in de Hall of Fame vun den FC Bayern München
 Gerd Müller up nasljerseys.com (englisch)
 The Ambry, ehmalges Restaurant vun Gerd Müller
 Gerd Müller up SoccerDBData.com

 Enkeld Nahwiesen 

Kategorie:Mann
Kategorie:Börger von Düütschland
Kategorie:Boren 1945
Kategorie:Storven 2021
Kategorie:Footballnatschonalspeler (Düütschland)
Kategorie:Footballtrainer
Kategorie:Dräger vun’t Bundsverdeenstkrüüz
Kategorie:Liddmaat vun de Hall of Fame vun den Düütschen Sport